section_heading: Zloporaba civila i prisilni rad
paragraph_text: Između ožujka i lipnja 1999., srpske snage sigurnosti hvatale su Albance i tjerale ih na kopanje rovova, bunkera i drugih teških fizičkih poslova, što Human Rights Watch kvalificira kao prisilan rad. Tijekom NATO-ve intervencije, srpske su snage prisiljavale albanske civile da budu u njihovoj blizini ili između srpskih položaja, rabeći ih kao ljudski štit, što je zabranjeno Ženevskom konvencijom. Svjedok iz Mališeva izjavio je da je bio u skupini od 500 civila koji su zadržani u blizini albanske granice kada su srpske snage napadale položaje OVK.